Verkiesing vir die eerste keer op 'n Maandag | Maroela Media
Die plaaslike regeringsverkiesing sal nou op Maandag 1 November plaasvind.
Dr. Nkosazana Dlamini-Zuma, minister van samewerkende regering en tradisionele sake, het 'n kort ruk gelede die nuwe datum vir die verkiesing bekendgemaak. Dit sal eers na afloop van die kieserregistrasienaweek wat op 18 en 19 September plaasvind – en die kiesersrol dus gesluit word – op 20 September in die Staatskoerant afgekondig word.
Die verkiesing sou aanvanklik op 27 Oktober gehou word, maar die Onafhanklike Verkiesingskommissie (OVK) het hom tot die Konstitusionele Hof gewend ná die bevinding van afgetrede hoofregter Dikgang Moseneke dat 'n vrye en regverdige verkiesing nie te midde van die Covid-19-pandemie gehou kan word nie.
Die hof het die aansoek verwerp en gelas dat die verkiesing nie later nie as 1 November gehou moet word.
Dlamini-Zuma sê daar kon by die oorspronklike datum gehou word, maar die OVK het aangedui dat hy soveel as moontlik tyd nodig het om vir die verkiesing voor te berei.
Die minister het ook gemaan dat mense nie moet vergeet dat die verkiesing tydens 'n pandemie plaasvind nie en het 'n beroep op Suid-Afrikaners gedoen om steeds by alle protokolle te hou om verdere verspreiding van die virus te verminder.
Verkiesings word gewoonlik op 'n Woensdag gehou en daar was onder andere vrae aan die minister of die verkiesing, wat nou op 'n Maandag sal plaasvind, 'n uitwerking op kiesergetalle kan hê.
Dlamini-Zuma sê omdat die OVK "elke uur, elke minuut benodig" om behoorlik voor te berei, is daar op die laaste beskikbare datum ingevolge die hofbevel besluit om die kommissie soveel moontlik tyd hiervoor te gun.
Daar sal ook met die minister van binnelandse sake en die president vergader word sodat kiesdag tot vakansiedag verklaar kan word.
Die DA het hom intussen reeds tot die hof gewend ná die OVK die kandidatelys weer oopgestel het. Die OVK het eergister gesê hy het die besluit op grond van regsadvies oor die interpretasie van die hofbevel geneem.
Dlamini-Zuma wou nie kommentaar lewer oor die kwessie nie en sê sy is self 'n respondent in die saak en moet nog haar beëdigde verklaring indien.
Sy sê stemwerwery sal ook kan voortgaan – ook deur-tot-deur-veldtogte – maar daar sal steeds aan Covid-19-regulasies voldoen moet word.
Op 'n vraag oor wanneer die inperkingsregulasies verslap gaan word, het die minister gesê die regering word "deur die pandemie gelei".
"Ons is op vlak 3; sodra die getalle daal, sal dit verander," sê Dlamini-Zuma.
Phumla Williams, direkteur-generaal van die regering se kommunikasie-en-​​inligtingstelsel, het gister gesê Ramaphosa sal die land binnekort toespreek.
Video: 20 sekondes en bakkie is skoonveld
Mooi man 40 milj van SA gaan gepynappel wees die Maandag.Ha Ha
Dit was die ANC plan vir die 1st November. Voer veldtog tot op die nippertjie, en dan hoop dat meeste Suid Afrikaners is te gesuip Maandag more om by die stem stasies op te daag, of het vir die lang naweek weg gegaan. Met die ANC se mens in Engels "always read between the lines". Hei NDZ nie alle Suid Afrikanes is 30 percenters nie!
Matriek eksamen is nie in ag geneem nie…
Mooi gedoen, weer drop die slimmes die bal. Maandagoggend 1 November skryf elke matriek in hierdie land, waarvan 90% al stemgeregtig is, English Home Language/English First Add Language. Dammit word wakker, laat ons oor 'n naweek stem, ons land is al klaar in sy maai en nou nog 'n leeglê dag.